cyanic-selkie/wikianc huggingface dataset:
Iraagi ja Levandi Islamiriik
Nimeversioonid
Islamiriigi nimi on poliitilise, sotsiaalse ja ideoloogilise võitluse osa. Islamiriik kasutab moslemitele olulist nimetust oma tähtsuse tõstmiseks ning see on ideoloogilise sõja üks osa. Islamiriigi nimi võeti nutikalt kasutusele, et värvata võimalikult suurt hulka kaasajooksikuid. Rühmituse tegevus ja nimi tekitavad maailmas põhjendamatut islamihirmu ja vastumeelsust muslimite vastu.
USA sõjaväes (ja ka mujal meedia uudistes) kasutatakse ametlikult kahte pikemat lühendit (ISIS ja ISIL), et (juba pealkirjas) eristada sündmuse toimumise asukohariiki. 60 riigist ja organisatsioonist koosnev ühendus ei kasuta nimetust Islamiriik, vaid rühmituse varasemat nimetust – Iraagi ja Levandi Islamiriik (ISIL). Viimane suund on nimetus Daiš (Daesh), lühend araabiakeelsest  al-Dawla al-Islamyia fil Iraq wa’al Sham, mis ei viita otseselt ei islamile ega riigile.
Türgi meedia kasutab tihti araabiakeelset nimetuse lühendit Daiš. Kui Prantsuse välisminister seda tegi, ähvardati teda raevukalt sotsiaalmeedias, sest äärmuslastele ei sobi nende jutustuse teisendamine. Suund nimetuse Daiš kasutamiseks on tugevnenud ka USA-s.
Ideoloogia
Süürias ja Iraagis maid vallutanud terroriorganisatsioon Islamiriik (IR) on lisaks edukusele sõjatandril ka edukas ühismeedias ja reklaamivõtetes. Levitatakse kvaliteetseid videoid Islamiriigi tegevusest. Twitteris mainitakse araabia keeles Islamiriiki päevas kümneid tuhandeid kordi, mis teeb sellest kõige mainituma terrorirühmituse maailmas. Araablaste kõrval sõdib tuhandeid eurooplasi ja ameeriklasi, mis näitab, et Islamiriigi propaganda avaldab mõju ka lääneriikide elanikele. IR-i mõjuvõim tuleneb edukast veebipropagandast. Seetõttu reisivad üha uued fanaatiliselt meelestatud isikud Süüriasse ja Iraaki Islami Kalifaati rajama. Propagandist saab oluliselt kõrgemat palka ja soodustusi kui tavaline püssimees.
Ideoloogiliselt on Lähis-Idas toimuva juured nii Muhammadi järgse kalifaadi loomise kui ka ristisõdijate vastase võitluse eeskujus. Organisatsiooni eesmärk on Iraagi ja Süüria aladel rajada islamikalifaat, mis järgiks (nagu kõik pühasõdalased soovivad) koraani ja šariaadi reegleid.
IR-i teatraalne metsikus on osa teadlikust plaanist, mis sõnastati 2004. aastal kui "Metsikuste haldamine" (al-Qaida Iraagi haru esindajate poolt). Turismikuurortide ründamisel kasvavad nende maade kulutused julgeolekule. Rünnakuid kasutatakse, et tõmmata Lääneriigid võimalikult sügavale sõjalisse konflikti. Eesmärk on hirmutada arenenud ühiskonnad (Ameerikas ja Euroopas) loobuma psühholoogilisest meediasõjast ja sõdimisest käepikenduse abil ning nende suunamine otsesesse võitlusse.
Islamiriik on saanud tugevaid mõjutusi vahhabismist, on fundamentalistlik ning äärmuskonservatiivne (nõuavad kõigilt inimestelt, ka ilmalikus elus, šariaadi järgimist). Soovitakse tulla tagasi islami juurte juurde, allutada igapäevaelu kõiges Koraanis ning hadith'ites (jutustused Muḩammadi ning tema peamiste kaaslaste sõnadest ning tegudest) sätestatule. Islamiriigi suurimad vaenlased on šiiidid (keda on Iraagis üle 60 protsendi), ning Iraanis valitsev šiiitide režiim.
Islamiriigi sunniidi (neid on moslemitest 90%) pühasõdalased nõuavad kõigi moslemite neile allumist ja truuduse vandumist Islamiriigile. IR on kõige olulisem rahvusvaheline sündmus seoses islami terrorismiga alates 9/11 toimunut. Eesmärk on globaalse võimu haaramine, sest rajatav kalifaat peaks hõlmama kõiki islamiriike, Kagu-Euroopat, Põhja- ja Kesk-Aafrikat, Venemaa lõunaosi ning Indiat ja Hispaaniat.
Rahastamine
Islamiriigi pühasõdalaste valduses on Iraagis mitmeid naftatööstusettevõtteid. Sõdalased võivad teenida naftamüügiga kuni miljon dollarit päevas. Islamiriik saab raha ka jõukatelt annetajatelt ning kuritegevusest (nt pangaröövid). 2014. aastal olevat pühasõdalased pantvangi võetud lääneriikide kodanike pealt teeninud juba umbes 20 miljonit dollarit. 13. novembril 2014 esitles Islamiriik oma valuutat dinaari (koostises on kulda, hõbedat ja vaske) sotsiaalmeedias ning võttis selle kohe käibele Iraagis Mosulis ja Ninevehis.
2015. aasta alguse meediateadete kohaselt rahastab Daiš end odava nafta müügiga (20 dollarit barrel). Teine tuluallikas inimkaubanduse kõrval on elundite müük. Müüakse kunstiväärtusi (neid ka lõhutakse: Nimrudi linn, Mosuli muuseum) ja eraisikutele arheoloogilise kaevandamise õigusi. Väidetavalt IRi rahastatakse Qatarist ja Saudi Araabiast, et kukutada Iraagi ja Süüria (Assadi) valitsusi.
USA rahandusministeeriumi hinnangul on IR-i naftatulud 500 miljonit dollarit aastas. Arvatakse, et kalifaadil on varasid 500 miljoni kuni miljardi dollari väärtuses, mis võeti eelmisel aastal Iraagi pankadest. Sõdalased hoiavad kontrolli all Tigrise ja Eufrati jõe orgudes põlde, mis annavad umbes kolmandiku Iraagi nisu (200 miljoni dollari eest) ja peaaegu 40 protsenti odrasaagist.
Ülevaade
Rühmituse asutas sunni võitleja Abū Muş‘ab az-Zarqāwī, väidetavalt aastal 1999. Rühmituse algus ja juhtimine pole täpselt teada. 2002. aastal hakkasid Al-Qaida juhid kõnelema ühtse kalifaadi loomisest. 2003 plaaniti sõja väljaviimine Iraagist. 2004–2006 oli USA eriüksuste põhiülesanne Abū Musʿab az-Zarqāwī tabamine. 2012. aasta detsembris moodustati Süüria Islamirinne. Ühendades viis suurt salafide rühmitust (nende hulka ei kuulu Jabhat al-Nusra), moodustati Islamiriik Süürias. Riigiüleselt, piirkonda ohustavaks arvestatavaks sõjaliseks jõuks kujunesid nad 2014. aasta alguseks, kui otsustati ühineda Iraagi islamistlike rühmitustega. Rühmitus koosneb rahvusvahelistest võitlejatest üle maailma. Islamiriigi liider on praegu Abu Bakr al-Baghdadi.
Islamiriik (IR) tekkis rändavatest pühasõdalastest Süürias ja Iraagis, keda rahastati läbi Araabia Ühendemiraatide, Katari, Kuveidi ja Saudi Araabia. ISIS-t ehk Iraagi alade võitlejaid juhivad eranditult Husseini aegsed luure- ja salapolitsei endised ohvitserid. Rühmitus tõusis läänemaailma huviorbiiti aasta 2014 alguses, kui nad korraldasid sissetungi Iraaki. IR-i sümboolseks alguseks peetakse Süüria ja Iraagi vahelise piiri hävitamist.
Venemaalt tulnud võitlejad vallandasid Süüria kodusõja, kuulutasid Al-Qaida liiga leebeks ja alustasud läbirääkimisi Iraagi islamistide ühinemiseks Süüria omadega, luues niimoodi aluse praegusele "islamiriigile". Venemaalt saabunud islamistide ja Iraagi endiste ohvitseride tegevust on algusest peale väga hästi suunatud, mis sarnaneb mitmeti hübriidsõjaga Ida-Ukrainas.
Iraagis vallutasid Islamiriigi võitlejad ka Şalāḩ ad-Dīn ja Nīnawá provintside osad ning Al-Fallūjahi ja Tikrīti linnad. Rühmitus sai pärast Mosuli linna vallutamist kuni 429 miljonit dollarit sealsest keskpangast. Kuni 80 000 võitlejaga rühmitus omab Toyota kaubikute konvoisid ning Singeri rakette, õhutõrjerelvi, tankitõrjerelvi, Blackhawki helikoptereid, kaubalennukeid ja isegi Scud rakette. Hoolimata oma nimest (Islamiriik) ei ole tegu riigi, vaid "armeega", kelle käsutuses on ka mõned tankid, hävituslennukid, kahurid ja mürsuheitjad. Kõik terroriaktid on teostatud tulirelvadega AK-47, mis on vene päritolu. Iraagi šiiitidelt võeti ära neile USA armee antud sõjatehnika (peamiselt täisrelvastuses Mosuli langemisel) ja eriüksuste maastureid.
2014. aastal vallutasid IR-i liikmed Põhja-Iraagis kahe miljoni elanikuga Mosuli linna (suuruselt teine Iraagis) ja veel teisigi Põhja- ja Lääne-Iraagi linnu, jõudes välja ka Bagdadi naabrusse u 80–90 km kaugusele pealinnast. Iraagi sõjavägi ja šiiitide vabatahtlikud on asunud vasturünnakule ning saavutanud teatavat edu, kuid Tikrit ja Mosul on veel jätkuvalt IR-i salafistidest pühasõdalaste käes. Alates augustist 2014 on IRi võitlejad USA õhurünnakute märklauaks.
Panislamistlik IR on Jabhat al-Nusra kõrval kõige võimekam salafistlik grupeering Süürias. IR arendab vastupanu nii Iraagis kui Süürias, kuigi viimasel ajal on nende tegevus enam kandumas Süüriasse, kus nende tugialad asuvad al-Raqqah kubermangus Põhja-Süürias ning nad hoiavad enda kontrolli all mitmeid linnu Süüria ja Türgi piirialadel, kus nad on kehtestanud šariaadi võimu.
IR on sisemiselt killustunud eri huvirühmade vahel. See on IRi ründamise lihtsamaks muutnud. USA ja Euroopa Liit toetavad Iraagi armeed ja kurde. Iraan andis kurdidele vajalikku relvastust.
Paljud Türgi mõõdukad moslemid ja suur kurdi vähemus jälestavad ISISe "islami nimel" korda saadetud kuritegusid ja mõistavad need täielikult hukka. See pole ei islam ega ka riik.
Prantsuse islamiühenduste 8. septembri 2014 üleskutse ja teiste islamikogukondade üleskutsed mõistavad selgelt ja tingimusteta hukka islami ärakasutamise terroristlike äärmusrühmituste poolt. Islami usund ei õigusta vägivalda, sallimatust ja inimsusvastaseid kuritegusid.
Organisatsiooni välismaalastest võitlejad
2014. aasta novembri alguse seisuga on IRi poole oletatavalt võitlema läinud Venemaalt u 2400; enamasti Tšetšeeniast (FSB, september 2015) ; Prantsusmaalt 900; Ühendkuningriigist 500; Saksamaalt 400 + 200 (Saksa luureteenistus, september 2015); Belgia: 300; Austraalia: 250–300 (20 hukkunud); Filipiinid: 200. Holland: 100–150; Kanada: 130; Taani ja USA: 100; Norra ja Rootsi: 50–100; Hispaania: 50; Soome: 40; Eesti: 2 (2015 I kvartal)
2015. aasta novembri seisuga väideti IR-l olevat u 90 000 võitlejat. 2016 mais arvati seal olevat u 70 000 võitlejat, kes on u sajameheliste autoüksustena hajutatud üle maa. 2015. aasta lõpuni ühines USA eriteenistuste andmetel nendega iga kuu u 1000 võitlejat üle kogu maailma. 2016. aasta mai seisuga oli võitlejaid u 33 000 ja välisvõitlejate juurdevool oli järjest maa-alasid kaotavale IR-ile vähenenud.
Family Four
Family Four oli Rootsi ansambel. 1971. aasta Eurovisiooni lauluvõistlusel esindas ansambel Rootsit lauluga "Vita vidder". 1972. aasta Eurovisiooni lauluvõistlusel esindas ansambel Rootsit lauluga "Härliga sommardag".
Ballito
Ballito on linn Lõuna-Aafrika Vabariigis KwaZulu-Natali provintsis iLembe ringkonnas KwaDukuza vallas. Linn asub India ookeani rannikul.
Linn on asutatud 1954. aastal.
Lõuna-Aafrika Vabariigi 2011. aasta rahvaloenduse andmetel oli Ballito elanikest mustanahalisi aafriklasi 50,64%, valgeid 42,05%, India või Aasia päritolu inimesi 5,72%, värvilisi 1,22% ja teisi 0,37%. Inglise keelt pidas emakeeleks 42,66% inimesi, suulu keelt 27,05%, koosa keelt 14.95%, afrikaani keelt 9,34%, sotho keelt 0,85%, tsonga keelt 0,65% ja ndebele keelt 0,59%.
Ševtšenko (perekonnanimi)
Ševtšenko on ukraina  perekonnanimi.
Mütt
Mütt on endisaegne pika varrega nui, millega vastu veepinda tagudes (mütates) peletati kalasid võrkpüünisesse. Murretes on kasutatud sõnu pull, kopunui, lumminui, pelunui.
Burdunellus
Burdunellus oli Rooma usurpaator 5. sajandi lõpul.
Consularia Caesaraugustana järgi sai ta 496. aastal "türanniks" Hispaanias, reedeti oma pooldajate poolt ja anti välja läänegootidele, kes ta Toulouse'is pronksist härja sees surnuks põletasid. Tema riigi asukoht oli oletatavasti Ebro jõe org pealinnaga Zaragozas. Konteksti järgi võib oletada, et ta (nagu hiljem Petrus) oli läänegootide vastane Rooma jäänukriigi valitseja.
Malta (ansambel)
Malta (esinejanimega Nova) oli Rootsi ansambel.
1973. aasta Eurovisiooni lauluvõistlusel esindas ansambel Rootsit lauluga "You're Summer".
GPS-kunst
pisi|Näide GPS-kunstist GPS-kunst on meetod, mis ühendab kunsti, liikumise ja tehnoloogia, kasutades globaalset positsioneerimise süsteemi (GPS).
GPS-kunsti tegemiseks leitakse kaardilt marsruut, mille läbimine võiks tekitada mõne huvitava kujundi. Liikumisteekond salvestatakse naviseadmega.
Tänapäeval piisab GPS-kunsti tegemiseks vaid vajaliku rakendusega telefonist. Oluline võib-olla ka telefoni aku enne korralikult täis laadida, sest pidev satelliitidega suhtlemine kurnab akut.
GPS
GPS koosneb kolmest osast – satelliitidest, maapealsest juhtimisvõrgustikust ja kasutajaseadmest. Satelliidid edastavad signaale ja navigeerimisandmeid, mis võimaldavad kasutajal mõõta nende pseudovahemikke, et hinnata oma enda positsiooni, kiirust ja aega. Maapealne juhtimisvõrk jälgib ja haldab satelliidisüsteemi.
Naviseade ehk GPS-vastuvõtja püüab ja töötleb satelliitide signaale. Kasutaja teekonnad salvestatakse automaatselt GPS-vastuvõtja mällu ja neid saab hiljem arvutisse laadida, mis oleks joonistamise, skulptuuri või animatsiooni aluseks. Teekond võib olla tasapinnaline (nt kõndimisel) või kolmemõõtmeline (nt lendamisel).
Sandra Uusberg
pisi|Sandra Uusberg Tallinna Linnateatri 48. hooaja avamisel (2012) Sandra Uusberg (neiupõlvenimi Sandra Üksküla; sündinud 24. aprillil 1986) on eesti näitleja.
Ta on lõpetanud Vanalinna Hariduskolleegiumi (klaveri erialal 2000. aastal ja teatrikooli 2005. aastal) ning 2010. aastal Eesti Muusika- ja Teatriakadeemia lavakunstikooli (XXIV lennus) näitleja erialal.
Ta töötab 2010. aastast Tallinna Linnateatris.
GPS-kunst
Ajalugu
"'Juba 1800–1400 aastat tagasi lõid inimesed Nazca platool maapinnale kunstiteoseid, mille otstarve ei ole päris selge. Arvatakse, et need olid rituaalirajad'." GPS-i abil joonistamise idee viisid esmakordselt ellu kunstnikud Hugh Pryor ja Jeremy Wood, kelle teosed on 13 miili laiune kala Oxfordshire’is, 21 miili pikkuste jalgadega ämblik Port Meadow’s Oxfordis ja "maailma suurim sõna IF" (eesti keeles 'kui'), mille kogupikkus on 537 miili. Nende teekond hõlmas ka Iffleyd Oxfordis, Ifordi Ida-Sussexis, Ifield Roadi Londonis ja Ifoldi Lääne-Sussexis.
Sandra Uusberg
Isiklikku
Sandra Uusberg on Aarne ja Siina Üksküla lapselaps ning Kristjan Üksküla õde.
Ta on abielus näitleja ja lavastaja Uku Uusbergiga. Neil on kaks last – poeg (2014) ja tütar (2016).
Nash
Nash võib tähendada järgmist:
Kaasiku tänav
pisi|Kaasiku tänav pisi|Kaasiku tänav Kaasiku tänav on tänav Tallinnas Nõmme linnaosas Pääsküla asumis.
Tänav sai nime 1925.
Poškonys
Poškonys on küla Leedus Šalčininkai rajoonis, Poškonysi valla halduskeskus. Küla asub Gauja jõe kaldal; küla juures asub paisjärv.
Poškonysis on põhikool, postkontor, kultuurimaja ja raamatukogu. Seal asub Dieveniškėse regionaalpargi direktsioon, külas on ka etnograafiamuuseum.
Külas asuv Poškonysi rahn kõrgusega 2,6, pikkusega 1,85 ja laiusega 1,8 meetrit on looduskaitse all.
Poškonysi kui tänavküla põhiplaan on arhitektuurimälestisena kaitse all, küla ise on etnokultuuriline kaitseala.
Küla juures asuvad V-VI sajandil kasutusel olnud Poškonysi tumulused.
Melnik
Melnik on slaavipärane perekonnanimi. Seda on pandud ka eestlastele.
Eestis oli 2023. aasta 1. jaanuari seisuga perekonnanimi Melnik 211 inimesel (107 mehel ja 104 naisel). Perekonnanimede levikult oli Melnik meeste puhul 749. ja naiste puhul 892. kohal.
19. sajandi algul pandi pärisorjusest vabastamise käigus nime Melnik Põltsamaa, Viru-Jaagupi ja Risti kihelkonnas (vastavalt Pajusi, Tudu ja Vihterpalu mõisavallas).
Pavel Tšistjakov
Pavel Tšistjakov (5. juuli (23. juuni vkj) 1832 Tveri oblast – 11. november 1919 Detskoje Selo) oli vene maalikunstnik ja pedagoog.
Tšistjakov õppis aastail 1849–1861 Peterburi Kunstide Akadeemias Pjotr Bassini juhendamisel.
Helene mõis
Helene mõis (Helēnes muižiņa) oli suvemõis Lätis Riia linnas Bišumuiža asumis; selle peahoone aadress oli Bauskas ielā 133.
Helene mõis kuulus Girgensonide perele, olles nende valduses kuni 1930. aastateni. XX sajandi alguses tegutses mõisa juures vabrik, kus toodeti lakki.
Suvemõis on ebatüüpilise välimusega, tagasihoidlike kaunistustega hoonet võib pidada tavaliseks eramajaks. Hoone on osaliselt renoveeritud. Mõisa juures on ka väike park ja allee.
Peng Shuai
pisi|Peng Shuai 2019. aastal Wimbledonis Peng Shuai (hiina keeles 彭帅 Péng Shuài, sündinud 8. jaanuaril 1986 Xiangtanis) on Hiina naistennisist. Ta on võitnud paarismängus 2 Suure slämmi turniiri (2013 Wimbledoni ja 2014 French Openi). Alates 17. veebruarist 2014 oli ta 20 nädalat WTA paarismängu edetabeli esinumber.
2. novembril 2021 teatas Peng sotsiaalmeediaplatvormil Weibo, et endine Hiina asepeaminister Gaoli Zhang sundis teda endaga seksuaalvahekorda, millele järgnes hiljem konsensuslik suhe. Pengi postitus eemaldati ja hiljem pole tennisisti avalikkuses nähtud. Naiste profitennise organisatsiooni WTA juht Steve Simon nõudis Pengi väidete osas uurimise alustamist ja teatas, et WTA on valmis lõpetama Hiinaga igasuguse koostöö, kui nad ei saa sõltumatut ja kontrollitavat tõendit, et Peng Shuai pole ohus.
Tōgō Heihachirō
pisi|Tōgō Heihachirō Tōgō Heihachirō (jaapani keeles 東郷平八郎; 27. jaanuar 1848 Kagoshima – 30. mai 1934 Tōkyō) oli jaapani admiral.
Tōgō Heihachirō väljapaistavate saavutuste poolest on teda läänes nimetatud ka idamaade Horatio Nelsoniks.
Elulugu
Ta sündis aastal 1848 Kagoshimas, samurai perekonnas. Aastal 1871 astus ta Tōkyō merekooli. Järgmisel aasta veebruaris suunati ta koos üheteistkümne kadetiga Suurbritanniasse, kus ta viibis seitse aastat. Ta õppis individuaalselt inglise keelt, Cambridge'i Ülikoolis matemaatikat ja sai sõjalise hariduse Kuninglikus Mereväeakadeemias Portsmouthis.
Rudolf Gutmann
Haridus
Lõpetas 1888 Tallinna Kubermangugümnaasiumi, seejärel õppis 1888–1892 Tartu Ülikoolis professorite Baudouin de Courtenay, Leo Meyeri, Schröderi ja Viskovatovi juures slaavi filoloogiat ja võrdlevat keeleteadust ning lõpetas ülikooli kandidaadikraadiga. 1901 kaitses Kiievi Ülikoolis magistritöö ja sai vastava kraadi.
Antonio Pacenza
Antonio Pacenza (18. jaanuar 1928 Buenos Aires – 7. veebruar 1999) oli Argentina poksija.
Pacenza sai poolraskekaalus (kuni 81 kg) 1952. aasta Helsingi olümpiamängude poksivõistlustel hõbemedali, kaotades finaalis kuldmedali- ja olümpiavõitjale Norvel Leele (USA).
Pacenza poksis veebruarist 1953 kuni oktoobrini 1955 elukutselisena. Ta pidas kokku 20 kohtumist, millest võitis 15 (neist 4 nokaudiga) ja kaotas 4 (neist 3 nokaudiga) kohtumist ning 1 kohtumine lõppes viigiga.
Rudolf Gutmann
Elulugu
1919. aasta sügisel valiti Gutmann Tartu ülikooli nõukogu poolt romaani keelte professori kohusetäitjaks ning hiljem professoriks. Professor Gutmann avaldas uurimusi keeleteaduse alal.
Nooda tee (Pärnu)
Nooda tee on tänav Pärnus Vana-Pärnu linnaosas.
Tänav saab alguse Mõrra tänavalt, suundub loodesse ja lõppeb linnapiiril Landi teega ristudes. Teisel pool linnapiiri jätkub samanimeline tänav Papsaare külas. Tänava pikkus on ligikaudu 243 meetrit.
Zymoseptoria tritici
Zymoseptoria tritici on kottseente (Ascomycota) hõimkonda kuuluv hemibiotroofne seen, mis põhjustab helelaiksust nisul. Haigus mõjutab peamiselt talinisu saagikust, põhjustades saagikadu Euroopa Liidus keskmiselt 5-10%. Helelaiksuse tõrjumiseks kasutatavad fungitsiidid moodustavad Euroopas umbes 70% kõikide fungitsiidide kasutamise hulgast.
Suguline paljunemine
Askuste valmimisel paiskuvad askospoorid keskkonda ning tuule abil kanduvad need laiali järgmistele peremeestaimedele.
Talvitumine
Zymoseptoria tritici talvitub mütseeli, pükniidide ja pseudoteetsiumitena taimejäänustel. Kevadel ilma soojenedes toodab seen uusi püknospoore või askospoore ja nakatab nendega uute kasvavate taimede alumisi lehti.
Haiguse sümptomid
Zymoseptoria tritici poolt tekitatud helelaiksuse sümptomid võivad ilmuda juba taime kasvu algul ning kesta kogu hooaja. Kuigi esmased tunnused on klorootilised laigud lehtedel, mis on talvitumisperioodil kokku puutunud mullaga, võib helelaiksusele viitavaid märke leida ka pähikutel ja kõrtel. Klorootilised kahjustused ilmuvad taimele pärast pükniidide arengut, optimaalsel temperatuuril 10-12 päeva pärast nakatumist. Hiljem muutuvad laigud keskelt pruuniks ning näha võib musti eoslate täpikesi ehk pükniide. Haiguse edenedes suurenevad klorootilised laigud peamiselt piki lehte ning levivad taime lehel laiali. Järgneb lehtede kolletumine, kuivamine ja surm.
Haigustõrje
Haiguse tõrjumiseks kasutatakse külviseemne puhtimist ning kasvuajal (kasvufaasis BBCH 30-69) erinevaid fungitsiide peamiselt triasoolide, SDHI ja strobiluriinide rühmast.
Ennetavate meetoditena aitab õigeaegne ja optimeeritud väetamine, sügisel nakatunud taimejäänuste hävitamine, hiljem valmivate sortide valik ja minimeeritud harimisest loobumine.
Videokoosolek
Videokoosolek ehk visuaalne kaugkohtumine ehk videokonverents võimaldab mitte samas ruumis viibivatel osavõtjatel reaalajas suhelda, kasutades selleks televiisorit, videokaamerat ja mikrofoni/kõlarit. Esimesed kasutatavad lahendused meenutasid pigem telefonikõnesid, millele oli lisatud videopilt. Videokoosoleku lahendused ilmusid vähe hiljem ning tänaseni püütakse eristada videokõnet ja videokoosolekut. Videokõnel on kaks osapoolt aga videokoosolekul on rohkem kui kaks osapoolt erinevatest asukohtadest.
Esimene äriliselt kasutatav lahendus oli AT&T loodud.
Alates 1990, mil arvutustehnika ja arvutivõrguühendustes võis näha jõudluse ja kiiruse kasvu, on videokoosolekut hakatud enam kasutama. Tolle aja esmased kasutajad olid ülikoolid, haiglad, suurettevõtted ja jõustruktuurid.
Tehnoloogia
Läbi ajaloo on baastehnoloogiline lahendus jäänud samaks. Kasutusel on videokaamerast tuleva signaali edastus televiisorisse. Kaamerast tulev signaal kodeeritakse ja pakitakse kokku ning televiisorisse kuvatav signaal eelnevalt dekodeeritakse ja pakitakse lahti. Videokoosolekute lahendused on läbi ajaloo kasutanud erinevat edastusmeediat – just selle jaoks eraldatud kaablit, telefonivõrku ja internetti.
Just selle jaoks eraldatud kaabli ning telefonivõrgu kasutamisel oli tegemist signaaliedastuse seisukohalt kindla ühendusega. Kindla ühenduse korral oli signaali/paketikadu olematu. Interneti kasutamisel edastusmeediana on tegemist ebakindla ühendusega, kuna edastuskvaliteet pole internetiavaruses kontrollitav ega juhitav. Kokkuvõtlikult telefonivõrgu miinuseks on edastuskiiruse puudumine ja plussiks edastuskindlus ning interneti levikuga vahetusid need omavahel. Telefonivõrgutehnoloogia ületoomisel internetikeskkonda vajas lahendust toimetulek ebakindluse ehk signaalikao/paketikao osas.
Neda
Neda võib tähendada järgmist:
Zawichost
Zawichost on linn Poolas Święty Krzyżi vojevoodkonnas Sandomierzi maakonnas, Zawichosti valla halduskeskus. Zawichost asub Visla vasakul kaldal, Sandomierzist ligi 17 km põhja pool.
Asulat on ürikutes esimest korda mainitud 1146. aastal, linnaõigused sai 1255. aastal. 1888. aastal kaotas Zawichost linnaõigused, kuid sai need tagasi 1926. aastal.
Mõujärv
pisi|Mõujärv Mõujärv on järv Põlva maakonnas Räpina vallas Timo külas.
Järv kuulub Ida-Eesti vesikonna Peipsi alamvesikonda.
Mõujärv asub Kuulmajärve maastikukaitseala Mustjärve sihtkaitsevööndis.
Järve pindala on 0,6 ha, ümbermõõt ca 290 m
Järvest möödub RMK Peraküla–Aegviidu–Ähijärve matkatee.
Zhu Xi
pisi Zhu Xi (hiina keeles 朱熹, pinyin 'is Zhū​ Xī​; 1130 – 1200) oli Songi dünastia aegne hiina filosoof, uuskonfutsianismi tähtsaim teoreetik.
Tema tähtsaim panus on konfutsianismi Neliraamatu (Sishu) koostamine. See sisaldas tema kommenteeritud Kong Fuzi "Vesteid ja vestlusi", Mengzi raamatut ja konfutsianistlikke raamatuid "Suur õpetus" (Daxue) ja "Keskmine tavaline" (Zhongyong). Nende nelja raamatu tundmine oli Hiina ametnike eksami põhiaineks alates 1313. aastast kuni 1905. aastani.
Elulugu
Zhu Xi oli pärit Fujianist. Ta töötas mitmetes riigiametites.
Zhu Xi kirjutas üle 70 teose. Ta asutas ka Wuyi mägedes ja mujal üle 50 erakõrgkooli. Ta taastas Valge Hirve Koopa Akadeemia (白鹿洞书院) Lushani mäe jalamil tänapäeva Jiangxi provintsis.
Õpetus
Zhu Xi järgi koosneb maailm kahest algest: hingusest qi 氣 ja printsiibist (struktuurist, soonestikust) li 理, kusjuures li on loogiliselt esmane, kuid avaldub vaid qi ' s. Li kättejõudmise esimene järk on Taiji (mida Zhu Xi vahel samastab li 'ga).
Ta kritiseeris Xunzid tema lahtiütlemise tõttu Mengzi ideest, et inimloomus on hea (renxingshan 人性善).
Bhisho
Bhisho (kuni 2004. aastani Bisho) on linn Lõuna-Aafrika Vabariigis, Ida-Kapimaa provintsi halduskeskus.
1994. aastal sai Bisho Ida-Kapimaa provintsi halduskeskuseks.
Lõuna-Aafrika Vabariigi 2011. aasta rahvaloenduse andmetel oli Bhisho elanikest mustanahalisi aafriklasi 98,31%, värvilisi 1,05%, valgeid 0,24%, India või Aasia päritolu inimesi 0,17% ja teisi 0,22%. Koosa keelt pidas emakeeleks 91,98%, inglise keelt 3,95%, sotho keelt 0,63%, afrikaani keelt 0,60% ja suulu keelt 0,47%.
Gemma (eesnimi)
Gemma on naisenimi.
2019. aasta seisuga oli see Eestis esinemissageduselt 2428. naisenimi. 1. jaanuari 2019 seisuga oli Eestis eesnimi Gemma 12 naisel.
Eef Nieuwenhuizen
Evertje (Eef) Nieuwenhuizen (20. mai 1937 – 22. juuli 2005 ) oli Hollandi naiskabetaja, FMJD meister.
1975. aastal tuli ta Hollandi meistriks. Maailmameistrivõistlustel oli ta 1974. aastal neljas, 1980. aastal üheksas ning 1981. aastal seitsmes.
Léon Foucault
pisi|Léon Foucault (1819–1868) Jean Bernard Léon Foucault (18. september 1819 – 11. veebruar 1868) oli prantsuse füüsik, Foucault' pendli leiutaja.
Foucault' pendel on pikk vabalt võnkuv pendel, mida kasutatakse Maa pöörlemise demonstreerimiseks. Foucault viis läbi esimesed valguse kiiruse mõõtmised, avastas põhivoolule vastupidises suunas liikuvad voolud (hoovused) ning on saanud tunnustust güroskoobile ehk vurrile nime andmise eest.
Lapsepõlv ja noorus
Foucault sündis Pariisis 18. septembril 1819 kirjastaja peres. Pärast peamiselt kodus omandatud haridust õppis ta meditsiini, mille ta hülgas füüsika kasuks verekartuse tõttu. Ta oli esimene, kes suunas tähelepanu Louis Daguerre'i fototöötlusele. Kolm aastat oli ta Alfred Donné (1801–1878) katsete assistent mikroskoopilise anatoomia loengusarjadel.
Koos Hippolyte Fizeauga viis ta läbi uurimisi päikesevalguse intensiivsusest võrreldes seda süsielektroodidega kaarlampides ning kaltsiumoksiidiga.
Edasised avastused
pisi|1845. aasta 2. aprillil Foucalt' ja Fizeau tehtud esimene foto [[Päikesest.]] 1850. aastal tegi Foucault eksperimendi, kus ta kasutas Fizeau-Foucault' seadeldist, et mõõta valguse kiirust. Seda hakati kutsuma Foucault'-Fizeau eksperimendiks. Antud eksperimenti peeti lõpetuseks Newtoni teooriale, mille kohaselt valgus liigub aeglasemini vees kui õhus.
1851. aastal tegi ta demonstratsiooni Maa tiirlemisest ümber oma telje. Sellise eksperimendi ülesehitust oli varem kasutanud Vincenzo Viviani juba 1661. aastal, kuid sai üldsuse poolt suurema tähelepanu just läbi Foucault.
1855. aasta septembris avastas Foucault, et vaskketta pöörlemiseks vajalik jõud suureneb, kui seda pannakse pöörlema servapidi magneti pooluste vahele. Samal ajal ketas kuumeneb metalli juhitud Foucault' voolude abil.
Jaak Naber
Jaak Naber (2. jaanuar 1952 Tartu – 18. oktoober 2021 Tallinn) oli eesti ajaloolane.
Léon Foucault
Edasised avastused
Foucault leiutas 1857. aastal polarisaatori, mis kannab tema nime. Aasta hiljem kavandas ta meetodi, mille abil on võimalik katsetada peegelteleskoobi peeglit.
Elu lõpuaastad
Foucault määrati 1862. aastal Bureau des Longitudesi (Mõõtude Büroo) liikmeks ja Auleegioni ohvitseriks. 1864. aastal sai ta Londoni Kuningliku Seltsi liikmeks.
Jaak Naber
Elukäik
Jaak Naber oli teenistuja poeg.
Lehmja põhikool
Lehmja põhikool oli põhikool Harju maakonnas Rae vallas Lehmja külas.
Léon Foucault
Elu lõpuaastad
Surma eel pöördus ta tagasi Rooma-Katoliku usku, mille ta oli varem hüljanud.
Jaak Naber
Elukäik
1969. aastal lõpetas Naber Tallinna 7. Keskkooli, 1974 Tartu Riikliku Ülikooli (ajaloo-osakonnas) ja 1993. aastal Uppsala Ülikooli ajalooinstituudi teaduskraadiõppes. Aastatel 1996–2000 oli ta Uppsala Ülikooli doktorant. 1994. aastal sai ta Uppsalas filosoofialitsentsiaadi kraadi väitekirjaga "Statlig svenskhetspolitik och tyskt lokalvälde i stormaktstidens Estland" (Uppsala, 1994).
Lehmja põhikool
Kool asutati 1898.
Léon Foucault
Surm
pisi|Foucault' haud Pariisi [[Montmartre'i surnuaed|Montmartre'i surnuaias]] 1868. aasta 11. veebruaril suri Foucault Pariisis arvatavasti polüskleroosi tagajärjel. Ta maeti Pariisis asuvasse Montmartre'i surnuaeda.
Neeme tänav (Pärnu)
Neeme tänav on tänav Pärnus Vana-Pärnu linnaosas.
Jaak Naber
Elukäik
Naber oli aastatel 1975–1988 Ajaloo Instituudi nooremteadur, 1988–1995 teadur, hiljem vabakutseline tõlkija. Tuntud ka mälumängurina.
Neeme tänav (Pärnu)
Tänav saab alguse Jakobi tänavalt, suundub loodesse ja lõppeb Peetri tänaval. Tänava pikkus on ligikaudu 112 meetrit.
Léon Foucault
Surm
Foucault' järgi on nimetatud asteroid 5668 Foucault.
Foucault' nimi on üks 72 Eiffeli tornile graveeritud nimest.
Lehmja põhikool
Kooli nimed:
Eesti botaanikaühing
Eesti botaanikaühing on Eesti Looduseuurijate Seltsi haruühing.
Ühing on asutatud 20. aprillil 2022. Botaanikaühing jätkab 29. novembril 1928 asutatud ELUSi botaanikasektsiooni tegevust (asendades selle) ja kuulub juriidiliselt endiselt LUSi koosseisu.
Ühing ühendab Eestis botaanikaga tegelevaid professionaale, amatööre ja botaanikahuvilisi.
Läti köök
pisi|Läti lõunasöök (külm peedisupp, kotletid hapukapsa ja hapukurgiga, keefir, kali) Läti köök pärineb Eestiga väga sarnaselt alalt ja kultuurist, mistõttu see sarnaneb suures osas Eesti köögiga. Erinevused on põhiliselt valmistusviisides, ehkki toiduained võivad olla samad. Tüüpilised on kohalikud toorained: kartul, nisu, oder, kapsas, sibul, munad ja sealiha.
Läti õllekultuur sarnaneb Eesti omaga, kuid seal on säilinud rohkem väikesi õlletootjaid. Eestiski on hinnatud Valmiermuiža tume ja hele õlu. Kangematest jookidest on rahvusvahelise kuulsusega Riia palsam, mis on Eesti kirjandusse jõudnud Oskar Lutsu teoste punslielina; osalt selle eeskujul loodi ka Eesti üks rahvusjooke Vana Tallinn.
Kalevipoja tänav
Kalevipoja tänav on tänav Tallinnas Lasnamäe linnaosas Laagna asumis.
Tänav sai nime 26. juunil 1979.
Leho Kuusk
pisi|Leho Kuusk Leho Kuusk (sündinud 23. aprillil 1970) on elektriajamite ja jõuelektroonika insener. Alates 1993. aastast on ta olnud seotud rahvusvahelise tööstuskonserniga ABB ning 2019. aasta sügisest on ta ABB AS-i juhatuse liige.
Peeter Paris vanem
Peeter Paris vanem (11. veebruar 1915 Tallinn – 24. veebruar 1969 Tartu) oli Eesti spordipedagoog ja -organisaator.
Leho Kuusk
Haridus
Ta lõpetas 1988. aastal Sindi Keskkooli ning 1994. aastal Tallinna Tehnikaülikooli elektriajamite ja jõuelektroonika instituudis inseneriõppe. Kaks aastat hiljem, 1996 sai ta samal erialal magistrikraadi.
Peeter Paris vanem
Elulugu
Lõpetas 1934. aastal Tallinna Poeglaste Reaalgümnaasiumi ja 1940. aastal Tartu Ülikooli arstiteaduskonna Kehalise Kasvatuse Instituudi.
Leho Kuusk
Teenistus
Aastatel 1993–1994 oli ta Soomes ABB Motors OY-s Tallinna Tehnikaülikooli praktikandina ning aastatel 1994–1996 töötas samas asünkroonmootorite katsetusväljaku insenerina. Alates 1996. aastast töötab ta ABB AS-is ja alates 2001. aastast vastutab ABB protsessiautomaatika ärisuuna eest Balti riikides.
2012. aastast alates on Leho Kuusk olnud Tallinna Tehnikaülikooli ja ABB vahel sõlmitud koostööleppe alusel moodustatud koostöönõukoja ABB poolne juht ning olnud tegev erinevate inseneeriavaldkonna õppekavade nõukogudes.
Peeter Paris vanem
Elulugu
Oli aastatel 1936–1937 kindlustusametnik Tallinnas, töötas 1940–1941 Tallinna 1., Tallinna 9. ja Tallinna 12. Keskkooli kehalise kasvatuse õpetajana.
Mobiliseeriti 1941 Punaarmeesse, oli seal kuni 1945. aastani.
Aastatel 1945–1949 oli ta Tartu Riikliku Ülikooli võimlemise kateedri juhataja ja dotsent, 1949–1957 suusaspordi kateedri juhataja, 1957–1969 vanemõpetaja. Õpetanud võimlemist ja suusatamist.
Teoseid
Üle 20 teadustrükise, sh õppevahendid ja käsiraamatud.
Isiklikku
Tema abikaasa oli Hilja-Liivia Paris ja pojad Peeter Paris noorem ja Andres Paris.
Lydia Wideman-Lehtonen
Lydia Wideman-Lehtonen (1952–1990 Lydia Lehtonen, neiupõlvenimi Lydia Wideman; 17. mai 1920 Vilppula vald – 13. aprill 2019 Tampere) oli soome murdmaasuusataja, naiste murdmaasuusatamise esimene olümpiavõitja.
Chodel
Chodel on küla Poolas Lublini vojevoodkonnas Opole Lubelskie maakonnas, Chodeli valla halduskeskus. Chodel asub Opole Lubelskiest ligi 13 km idakagus ja Lublini kesklinnast ligi 34 km lääneedelas.
Asula rajati tõenäoliselt 15. sajandi keskpaiku. Chodel sai linnaõigused 1517. aastal. 17. sajandi teisel poolel ja 18. sajandi algul sai linn sõdades rängalt kannatada. 1770. ja 1814. aastal laastasid Chodelit tulekahjud. 1824. aastal kaotas Chodel linnaõigused, kuid sai need 1838. aastal tagasi. Teist korda kaotas Chodel linnaõigused 1870. aastal.
Kükita kivisild
pisi|Kükita kivisild (september 2011) Kükita kivisild on kivisild Järva maakonnas Paide linnas Tarbja külas Pärnu jõel. Sild on tunnistatud riiklikuks kultuurimälestiseks.
Sild on kahe sildeavaga ja tehtud paekivist. Sild on 10 m pikk ja silla otsad laienevad kaarjalt.
Silla ehitas 1914 Purdi mõis. Sild restaureeriti 2001.
101 kiri
101 kiri on 2016. aasta septembris avaldatud 101 eesti kultuuritegelase kiri, milles põhjendatakse kiirraudteeprojekti Rail Baltic mittemõistlikkust Eestile ja soovitatakse ehituskava oluliselt muuta.
Kirja pealkiri on: "Avaliku elu tegelaste pöördumine: Eesti rahva ja maa tuleviku nimel tuleb peatada Rail Balticu rajamine kavandatud kujul".
Kirja esimese variandi koostas Toomas Kiho. Kiri ilmus 30. septembri 2016 ajalehes Postimees.
Kirjale järgnes järjest elavnev arutelu ajakirjanduses raudtee ehitamise kavade üle. Samuti organiseeriti mitu miitingut.
Hakati välja andma ajalehte Avalik Eesti, mille peatoimetaja on Maarja Lõhmus. Ka selle esimeses numbris (9. detsembril 2016) avaldati 101 kiri.
Allakirjutanud
Kirjale on alla kirjutanud järgmised 101 inimest. Anzori Barkalaja, Anne Daniel-Karlsen, Jaan Einasto, Eenok Haamer, Lehte Hainsalu, Vootele Hansen, Toomas Haug, Mati Hint, Indrek Hirv, Aapo Ilves, Kärt Johanson, Jaak Jõerüüt, Arvo Järvet, Toomas Jüriado, Fred Jüssi, Mart Jüssi, Ain Kaalep, Jaak Kangilaski, Mihkel Kangur, Jaan Kaplinski, Ülle Kauksi, Toomas Kiho, Mart Kivastik, Ülo Krigul, Hasso Krull, Kalev Kukk, Toomas Kukk, Kalevi Kull, Mihkel Kunnus, Marju Kõivupuu, Urmas Kõljalg, Tõnis Kõrvits, Tõnu Kõrvits, Tõnu Laigu, Karli Lambot, Anu Lamp, Raho Langsepp, Peeter Laurits, Jüri Leesment, Marju Lepajõe, Leida Lepik, Märt-Matis Lill, Pille Lill, Silvia Lotman, Viivi Luik, Tõnis Lukas, Regina Lukk-Toompere, Valdeko Lukken, Alo Lõhmus, Asko Lõhmus, Maarja Lõhmus, Heino Mardiste, Raik-Hiio Mikelsaar, Valdur Mikita, Sulev Mäeltsemees, Tõnis Mägi, Peeter Oja, Mart Orav, Taavi Pae, Peeter Pere, Aare Pilv, Martti Preem, Margus Punab, Ivar Põllu, Peeter Päll, Tiit Pääsuke, Juhani Püttsepp, Rea Raus, Elisabet Reinsalu, Hendrik Relve, Jaan Riis, Tiit Riismaa, Jaanus Rohumaa, Riina Roose, Remo Savisaar, Jüri-Karl Seim, Kalev Sepp, Gennadi Skromnov, Kärt Summatavet, Marek Tamm, Tõnu Tannberg, Andres Tarand, Urmas Tartes, Ene-Margit Tiit, Toomas Tiivel, Tiia Toomet, Kalle Toompere, Hans-Voldemar Trass, Helena Tulve, Jaan-Eik Tulve, Leelo Tungal, Erkki-Sven Tüür, Jaak Uibu, Jaan Undusk, Tiit Vaasma, Maarja Vaino, Heiki Valk, Kalle Vellevoog, Kaupo Vipp, Peeter Volkonski, Hannes Võrno.
Järg
26. jaanuaril 2017 avaldati 152 kiri, milles oldi seisukohal, et Rail Balticu rajamine praegusel kujul tuleb peatada ja asuda kavandama Eesti vajadustest lähtuvat raudteed.
12. juunil 2017 avaldati 222 kodaniku kiri, millega paluti jätta Rail Balticu leping ratifitseerimata.
222 kodaniku kiri pälvis Eesti Kultuuri Koja auhinna Kultuuri Tegu 2017.
Yuji Nakazawa
Yuji Nakazawa (jaapani keeles 中澤 佑二 Nakazawa Yūji; sündinud 25. veebruaril 1978 Yoshikawas) on Jaapani jalgpallur, kaitsja.
Koondisekarjäär
Jaapani jalgpallikoondises mängis ta aastatel 1999–2010 110 mängu ja lõi 17 väravat.
Ranits
pisi|Saksa koolitüdruk esimesel koolipäeval, seljas ranits. Foto aastast 1970 Ranits on endisaegne nooremate õpilaste koolikott, mida kanti rihmadega seljas ja mis oli valmistatud jäigast materjalist.
Randoseru
pisi|Tüdrukud Jaapanis, 2 punase randoseru, üks kollase plastkaanega. Foto aastast 2007 pisi|Randoseru. Foto aastast 2020 Seljakott nimega randoseru (ランドセル, jaapani keeles). paljud Jaapani õpilased, eriti põhikoolis, kasutavad seda praegu.
Gerd Müller
Gerhard Müller (3. november 1945 Nördlingen – 15. august 2021) oli Saksamaa jalgpallikoondise ründaja.
Ta oli jalgpalliajaloo üks kõige edukamaid ründajaid. Ta lõi 68 väravat 62 mängus rahvuskoondises, 365 väravat 427 mängus Bundesligas ja 66 väravat 74 mängus Euroopa klubidevahelistel võistlustel.
Müller alustas TSV 1861 Nördlingenis. 1964 liitus ta Müncheni Bayerniga, kus tema partnerid olid Franz Beckenbauer ja Sepp Maier.
Koondisekarjäär
Esimest korda mängis Müller Saksa FV jalgpallikoondises 1966.
Esimest korda skooris ta koondises 8. aprillil 1967 ja lõi kohe Albaania jalgpallikoondise vastu 4 väravat 6:0 võidetud mängus. See oli 1968. aasta EM-valikgrupi avamäng, kuid Saksa FV ei suutnud samamoodi jätkata. Juba järgmises mängus 3. mail kaotas Saksa FV võõrsil Jugoslaavia jalgpallikoondisele 0:1. Kodus võideti Jugoslaaviat 7. oktoobril 3:1, kusjuures Müller lõi 71. minutil 2:1, aga 17. detsembril tehti võõrsil Albaaniaga väravateta viik. Jugoslaavia võitis valikgrupi ja pääses finaalturniirile. See on viimane kord, kus Saksa FV / Saksamaa pole EM-finaalturniirile pääsenud.
1970. aasta MM-valikgrupis sai Müller hakkama sellise vägiteoga, et lõi värava kõigis 6 valikmängus, kokku 9 väravat. Küprose jalgpallikoondise vastu lõi ta 21. mail 1969 12:0 võidetud mängus 4 väravat. Saksa FV võitis valikgrupi 5 võidu ja 1 viigiga ning pääses finaalturniirile Mehhikosse.
Finaalturniiril läbis Saksa FV alagrupi täiseduga. 3. juunil kaotas Saksa FV Maroko jalgpallikoondise vastu poolaja, aga võitis mängu 2:1 ja Müller lõi 78. minutil võiduvärava. 7. juunil jäi Saksa FV Bulgaaria jalgpallikoondise vastu samuti taha, aga võitis 5:2, kusjuures Müller lõi 27. minutil 2:1, 52. minutil 3:1 ja 88. minutil 5:1. 10. juunil võideti Peruu jalgpallikoondis 3:1, kusjuures Müller lõi 39 esimese minuti jooksul kõik Saksa FV väravad. 14. juunil mängiti veerandfinaal Inglismaa jalgpallikoondise vastu. Saksa FV kaotas poolaja ja jäi teisel poolajal juba 0:2 taha, aga suutis viigistada ja lisaajal lõi Müller 108. minutil võiduvärava 3:2. 17. juunil järgnes poolfinaal Itaalia jalgpallikoondise vastu, kus Itaalia läks 8. minutil juhtima ja 90. minutil Saksa FV viigistas. Järgnes lisaaeg, kus Müller lõi 94. minutil 2:1 ja 110. minutil 3:3, aga Itaalia võitis ikkagi 4:3. Pronksimängus alistas Saksa FV 20. juunil Uruguay jalgpallikoondise 1:0. Seega lõi Müller värava kõigis valikmängudes ja finaalturniiri mängudes kuni poolfinaalini (kaasa arvatud). Ta oli 10 väravaga turniiri resultatiivseim pallur (järgnesid 7 väravaga Jairzinho ja 5 väravaga Teófilo Cubillas).
1972. aasta EM-valikgrupis lõi Müller 6 mängus 6 väravat, olles valikgrupi resultatiivseim. Saksa FV võitis valikgrupi ühtki mängu kaotamata ja pääses veerandfinaali Inglismaa vastu. Saksa FV võitis 29. aprillil 1972 võõrsil 3:1, kusjuures Müller lõi 88. minutil viimase värava. 13. mail tehti Lääne-Berliinis väravateta viik ja Saksa FV pääses Belgias toimunud finaalturniirile.
Finaalturniiril osales 4 meeskonda ja kohe peeti poolfinaalid. 14. juunil alistas Saksa FV Belgia jalgpallikoondise 2:1, kusjuures Müller lõi sakslaste mõlemad väravad. 18. juunil alistas Saksa FV finaalis NSV Liidu jalgpallikoondise 3:0, kusjuures Müller lõi 27. minutil 1:0 ja 52. minutil 3:0. Ta oli finaalturniiri resultatiivseim, lüües ainsana üle ühe värava, ja valiti finaalturniiri sümboolsesse koondisse.
pisi|200px|Gerd Müller maailma karikaga (1974) 1974. aasta maailmameistrivõistlused jalgpallis toimusid Saksa FV-s ja sellepärast polnud selle maa koondisel vaja valikmänge pidada. Finaalturniiril alistas Saksa FV alagrupis 14. juunil Tšiili jalgpallikoondise 1:0 ja 18. juunil Austraalia jalgpallikoondise 3:0, kusjuures viimase värava lõi Müller 53. minutil. Alagrupivõitjat otsustavas mängus kaotas Saksa FV 22. juunil Saksa DV jalgpallikoondisele 0:1, aga mõlemad pääsesid siiski vahegruppi. Seal alistas Saksa FV 26. juunil Jugoslaavia 2:0, kusjuures Müller lõi 82. minutil teise värava, ja 30. juunil Rootsi jalgpallikoondise 0:1 kaotatud poolaja järel 4:2. Sisuliselt poolfinaaliks kujunenud kohtumises alistas Saksa FV 3. juulil Mülleri väravast Poola jalgpallikoondise 1:0 ja pääses finaali teise vahegrupi võitnud Hollandi jalgpallikoondise vastu. Finaal toimus 7. juulil. Holland läks juba 2. minutil penaltist juhtima, kuid Saksa FV suutis mängu oma kasuks pöörata ja võiduvärava lõi 43. minutil Müller. Müller lõi turniiril 4 väravat, aga resultatiivseimad olid Grzegorz Lato (Poola) 7 ning Johan Neeskens ja Andrzej Szarmach 5 väravaga.
Pärast maailmameistriks tulekut loobus Müller koondisemängudest. Ta lõi 62 mängus 68 väravat ja on 2013. aasta seisuga Saksamaa koondise kõigi aegade resultatiivseim jalgpallur. Koguni neljal korral on ta löönud 4 väravat mängus: mainitud EM-valikmängus Albaania ja MM-valikmängus Küprose vastu ning 26. mail 1972 sõprusmängus NSV Liidu vastu ja 15. novembril 1972 sõprusmängus Šveitsi jalgpallikoondise vastu. Kõige rohkem väravaid, 7, lõi ta NSV Liidu vastu.
John Franklin Enders
John Franklin Enders (10. veebruar 1897 – 8. september 1985) oli Ameerika Ühendriikide viroloog ja mikrobioloog.
Enders õppis Yale'i Ülikoolis ning teenis I maailmasõja ajal Ameerika Ühendriikide maaväe õhukorpuses. Pärast sõja lõppu, lõpetas ta õpingud Yale'is ning töötas mitmes valdkonnas, sealhulgas kinnisvaraarenduses, enne kui otsustas keskenduda nakkushaigustele. Enders sai 1930. aastal Yale'i Ülikoolist doktorikraadi ja asus tööle Bostoni lastehaiglasse.
Enders avastas koos Thomas Welleri ja Frederick Robbinsiga, et külmikust võetud polioviirus, mida peetakse tänapäeval lastehalvatuse tekitajaks, kasvas hästi imikutelt kirurgiliste protseduuride käigus eemaldatud neerukudedel. 1954. aastal said Enders, Weller ja Robbins avastuse eest Nobeli meditsiiniauhinna.
Kalevipoja põik
Kalevipoja tänav on tänav Tallinnas Lasnamäe linnaosas Laagna asumis.
Tänav sai nime 29. juunil 1979.
Wolmaransstad
Wolmaransstad on linn Lõuna-Aafrika Vabariigis Loodeprovintsis Dr Kenneth Kaunda ringkonnas Maquassi Hillsi vallas.
Asula on rajatud 1888. aastal, linnaõigused sai 1891. aastal.
Lõuna-Aafrika Vabariigi 2011. aasta rahvaloenduse andmetel oli Wolmaransstadi elanikest valgeid 57,42%, mustanahalisi aafriklasi 35,37%, India või Aasia päritolu inimesi 2,84%, värvilisi 2,61% ja teisi 1,76%. Afrikaani keelt pidas emakeeleks 71,65% inimestest, tsvana keelt 13,01%, inglise keelt 8,17% ja sotho keelt 2,51%.
Lasse Berghagen
1975. aasta Eurovisiooni lauluvõistlusel esindas ansambel Rootsit lauluga "Jennie, Jennie".
Ganshoren
Ganshoren on üks üheksateistkümnest Belgia Brüsseli piirkonna vallast. Ganshoreni elanikest 80% on prantsuskeelsed.
1870ndate Ferrarise kaardil on asula toodud ära kui Ganshoren. Bourbonide valitsemisajal oli Ganshoren ühendatud Jette'iga. Ganshoren ja Jette eraldati iseseisvateks valdadeks 1841. aastal.
Meriski tänav
Meriski tänav on idakagu-lääneloodesuunaline.
Tänavale anti nimi 2018. aastal.
Lõhandik
Lõhandik ( Võru murdes lahaspool) oli kiilu ja kirve abil pikuti poolitatud palk.
Lõhandikest sai ehitada põrandaid, lagesid ja kergemaid vaheseinu. Palgi lõhestatud pind siluti kirvega. Muu kasutuseta peenemaid lõhandikke kasutati aiaroigastena.
Forbes (ansambel)
Forbes oli Rootsi ansambel. 1977. aasta Eurovisiooni lauluvõistlusel esindas ansambel Rootsit lauluga "Beatles".
Gerly
Gerly on naisenimi.
2019. aasta seisuga oli see Eestis esinemissageduselt 467. naisenimi. 1. jaanuari 2019 seisuga oli Eestis eesnimi Gerly 235 naisel.
Konstantin Pavlovitš
pisi|240px|[[Suurvürst Konstantin Pavlovitš]]
Suurvürst Konstantin Pavlovitš (vene keeles Константин Павлович; 8. mai (vkj 27. aprill) 1779 Tsarskoje Selo – 27. juuni (vkj 15. juuni) 1831 Viciebsk) oli vene tsesareevitš, Poola kuningriigi asevalitseja (1815–1830), kindraladjutant (1819), keiser Paul I teine poeg, keda loeti pärast Aleksandr Pavlovitši kroonimist (1801) Vene troonipärijaks.
Lielirbe
pisi|left Lielirbe (liivi keeles Īra) on vana kaluriküla Kuramaal Lätis. Küla (skrajciems ehk hajaküla) asub Ventspilsi piirkonnas Tārgale vallas.
Küla asub 52 km kaugusel Ventspilsist ja 179 km kaugusel Riiast.
Asulat on esimest korda mainitud 1387. aastal. Kuni Läti iseseisvumiseni kuulus küla Pope mõisale. Sealsed liivlased olid aastaks 1923 asutanud oma laulukoori. 24. juunil 1924 toimus seal liivi kooride laulupäev, mida Oskar Loorits nimetas esimeseks liivi laulupeoks.
Külas asuvad Lielirbe muinaskalmed ja Mazgalenieki muinaskalmed on kohalike mälestistena muinsuskaitse all.
Aastal 2015 oli külas 4 elanikku.
Küla läbib Irbe jõgi.
Roograhu
Roograhu on Eesti kohanimi:
Vesivohlu
Vesivohlu (Kobus ellipsiprymnus) on Mustas Aafrikas laialdaselt leiduv suur antiloop.
Gemmatimonadetes
Gemmatimonadetes on gramnegatiivsete bakterite hõimkond, mis eristub hästi 16S rDNA analüüsi abil.
Selle hõimkonna esindajatele on iseloomulik diaminopimeliinhappe puudumine rakukestas.
Sellest hõimkonnast on teada ainult kolm perekonda – Longimicrobium, Gemmatirosa ja Gemmatimonas. Neist esimene oli Gemmatimonas, millest tuntakse ainukesena kahte liiki (G. aurantiaca ja G. phototrophica). Esimene liik kirjeldati 2003. aastal ja teine 2015. aastal. Teised kaks teadaolevat liiki on 2013. aastal leitud Gemmatirosa kalamazoonensis ja 2016. aastal leitud Longimicrobium terrae. Samuti kuulub sinna mitmeid seni veel kultiveerimata baktereid, keda on kirjeldatud erinevates mereveest ja mullast isoleeritud geenijärjestuste põhjal.
Avastamine
Hõimkonna tüüpesindajaks on 2003. aastal reoveepuhastussüsteemi aktiivmudast eraldatud Gemmatimonas aurantiaca. 16S rDNA analüüs näitas, et eraldatud G. aurantiaca tüvi T-27T kuulub bakterite hõimkonda, mida seni oli kirjeldatud vaid keskkonnaproovidest määratud geenijärjestuste kaudu ja tähistatud kui BD rühm (ka KS-B). Ühtlasi tuvastati, et 16S rDNA järjestuse erinevus teiste bakterihõimkondade vastavatest järjestustest on lausa 19%, mis on suurem, kui sellisel tuntud hõimkonnal nagu Actinobacteria (18%), kuid väiksem kui proteobakteritel (23%), mis on suurim bakterite hõimkond. Nii pakuti välja uue hõimkonna – Gemmatimonadetes – moodustamine.
Levik looduses
Keskkonnast isoleeritud DNA järjestuste alusel eeldatakse, et see hõimkond on looduses laialdaselt levinud ning temas võiks olla vähemalt neli alamhõimkonda.
Huvitaval kombel näib, et sellesse hõimkonda kuulub nii meres kui ka maismaal elavaid baktereid. Leitud geenijärjestustele tuginedes paistab, et selle hõimkonna esindajaid võiks leida nii mullast, aktiivmudast, soolakoobastest, rannikuäärsest mudast, süvamere setetest, gaasihüdraatidest, arktilisest veest kui ka merekäsnade juurest.
On pakutud, et 2% mullabakteritest kuulub hõimkonda Gemmatimonadetes.